钦定古今图书集成/明伦汇编/氏族典/第589卷 > 《凌迪知万姓统谱》 > 伶州鸠
## 钦定古今图书集成/明伦汇编/氏族典/第589卷 > 《凌迪知万姓统谱》 > 伶州鸠

按《国语》：景王将铸无射，问之伶州鸠，对曰：“臣闻之，政
象乐，乐从和，和从平，声以和乐，律以平声，于是风雨
时至，嘉生繁祉，人民和利。夫有和平之声，则有繁殖
之财。若夫匮财用，罢民力，以逞淫心，听之不和，比之
不度，无益于教而离民怒，神非臣之所闻也。”王不听，
卒铸大钟。

周